《文选楼》
清代·李经垓

梁祚几何时，斯楼独存久。痴哉大法王，舍身如敝帚。

可怜太子统，痛心独搔首。国事日已非，才华空八斗。

使之践帝位，不至台城丑。著意在诗书，满腹苍龙吼。

小事谬而死，贤不永其寿。文快贤士心，楼播词人口。

今古重斯文，遗像垂孝友。瞻礼尽同人，相看自不朽。

作者简介：清直隶任丘人，字性孚，一作性符，号䂐庵。诸生。幼袭叔父荫补国子监博士，以母疾不仕。行高学博，书画皆工。有《东园集》。